Santtu Karhu & Talvisovat

„Santtu Karhu & Talvisovat“ on karjalaine folk-rock -muuzikku joukko, kudai pajattau karjalan kielen livvin murdehel.

Histourii
Vuvvennu 1987 Petroskoin valdivoyliopiston filolougien tiedokunnan opastui Aleksandr Medvedev kyzyi ičes, mindäh Suomes da Estounies on rock-muuzikku karjalan kielel, a Karjalas ei ole. Sil aigua häi piätti luadie moizen joukon da pajattua omal livvin murdehel.

Vuvvennu 1988 Santtu Karhu yhtes oman enzimäzen muuzikku-joukonke Hel'sink-Petroskoi -telemostas pajatettih „Mustas Kois” -pajo («В чёрной заре»). Sen jälles tämän pajon tekstu oli jullattu erähäs suomelazes opastuskniigas, kui nygyaigazen karjalan kielen näyteh.

Vuvvennu 1989 Santtu Karhu perusti muuzikku-joukon, kudai nimitettih Talvisovat (). Oli snimaittu Airotoi veneh -videokliippu, kuduadu äijän kerdua ozutettih MTV-kanualal da karjalan TV:n programmois.

Vuvvennu 1995 Talvisovat-joukko hävii. Vuvvennu 1998 Santtu Karhu kirjutti Petroskois akustiekkual'boman „Pahoin Brihoin Pajatukset“ («Песни плохих парней»). Sinä vuon Karhu uvvessah keräi joukon yhteh.

Joukkoh kuulujat
 Santtu Karhu (vokalu, mandolinu, tekstat)
 F'odor Astašov (gituaru)
 Art'om Undalov (bas-gituaru)
 Piter Kun (Co-producer, pompotti)
 Arto Rinne (buzuki, huulisoitto, back-vokalu)

Diskogruafii
Al'boumat
 Pahoin brihoin pajatukset (2001)
 Hyvästit Karjala (2003)
 Terveh Petroskoi (2006)
 Allus oli muna (2009)

Singlat
 Airotoi veneh / Syvysharmavus (1990)
 Omien aigoin legendat / Aunuksen Anja (1991)

Kogomukset
 Happy Faces (2003)
 Tervetuloa Kioskin Vol.2 (2004)
 Karjala — CD N 72 (2004)

Linkit
 http://heninen.net/talvisovat/
 https://web.archive.org/web/20160305012853/http://www.nvspb.ru/stories/karelmzskij_rok_budut_slushatm/
 http://www.last.fm/ru/music/Santtu+Karhu+%26+Talvisovat

Kategourii:Karjalan muuzikku
Kategourii:Muuzikkujoukot